google/wiki40b huggingface dataset:
सेलांगोर

राजपरिवार व औपचारिक नाम

मलेशिया में अलग-अलग राज्यों के पुराने राजपरिवारों को संवैधानिक दर्जा मिला हुआ है। सेलांगोर का संवैधनिक अध्यक्ष सुल्तान कहलाता है हालांकि इस पद के साथ कोई वास्तविक प्रशासनिक अधिकार नहीं आते। मलेशिया में कुछ राज्यों को औपचारिक अरबी भाषा के नाम भी दिये जाते हैं और सेलांगोर का नाम "सेलांगोर दार-उल-एहसान" (سلاڠور دار الإحسان) है, यानि "सेलांगोर, एहसानों का घर"।
चांग ई-3

उद्देश्य

योजना के अनुसार रोवर दिसंबर के दूसरे हफ्ते में चन्द्र के उत्तरी गोलार्द्ध में उतरेगा। इस यान में छह पहियों वाला एक रोबॉटिक रोवर मौजूद है जिसका उद्देश्य चंद्रमा की सतह पर खनिज और धातुओं की मौजूदगी का पता लगाना है।

उपकरण

लैंडर एक्सट्रीम अल्ट्रावायलेट कैमरे सहित एक खगोलीय दूरबीन से लैस है।
१९७५ ईसा पूर्व

१९७५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९७५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हैलो ब्रदर

संक्षेप

हीरो (सलमान ख़ान) खन्ना (शक्ति कपूर) के स्वामित्व वाली एक कूरियर कंपनी के लिए काम करता है। वह उत्साहित और विनोदपूर्ण है और रानी (रानी मुखर्जी) से प्यार करता है, लेकिन वह हीरो को बस बहुत अच्छे दोस्त के रूप में सोचती है। इंस्पेक्टर विशाल (अरबाज़ ख़ान) आता है, जो नशीले पदार्थ विभाग में काम करता है। विशाल खन्ना को नशीली दवा के कारोबार में शामिल होना संदिग्ध मानता है और उससे सवाल करता है। हीरो विशाल का मुकाबला करता है और अपने मालिक का बचाव करता है, लेकिन जल्द ही खन्ना के पीछे सच्चाई जान जाता है। टकराव में, खन्ना ने हीरो को मार दिया और विशाल के दिल में गोली मार दी। पुलिस विभाग ने विशाल के शरीर में हीरो के दिल को प्रत्यारोपित करने का फैसला किया। हीरो अब भूत के रूप में प्रकट होता है और उसे केवल विशाल द्वारा देखा जा सकता है, क्योंकि उसका दिल विशाल के शरीर में है। हीरो का कहना है कि खन्ना की हत्या के बाद ही उसे शांति मिलेगी, इस प्रकार उसे बदला लेना है। विशाल ऐसा करने का फैसला करता है, ऐसे रानी और विशाल एक दूसरे के साथ प्यार में पड़ने लगते हैं। हीरो इसे नापसंद करता है और रानी के पास आने की विशाल की योजनाओं को असफल करने की कोशिश करता है। लेकिन विशाल के खन्ना की दवा कंपनी से मुकाबला करने के बाद हीरो और विशाल ने एक साथ मिलकर काम करना शुरू कर दिया।
खन्ना ने देश छोड़ने की व्यवस्था की, लेकिन रानी का अपहरण कर लिया। विशाल और हीरो रानी को बचाने और खन्ना के गुंडो से लड़ने के लिए जाते हैं, लेकिन विशाल घायल हो जाता है। फिर हीरो उसके अंदर जाता है और उसकी लड़ाई की चालों को नियंत्रित करता है, जिससे उसे ठगों को मारने में मदद मिलती है। रानी इस पर ध्यान देती है और महसूस करती है कि केवल हीरो ही इस तरह की चाल करेगा। उसने हीरो का नाम बुलाया, हालांकि विशाल को पता नहीं था कि हीरो उसके अंदर है। तब रानी ने विशाल को चेतावनी दी कि एक विमान उसके पीछे बढ़ रहा है। विशाल और हीरो विमान को रोकते हैं, जिसमें खन्ना है, और उसके बाद उसका सामना करते हैं। विशाल का हीरो से बात करते हुए ध्यान भटक जाता है और खन्ना को विशाल को गोली मारने का मौका मिलता है। हीरो विशाल का पकड़ लेता है और बंदूक के साथ खन्ना को गोली मारता है।
अंत में खन्ना मर जाता है और जैसे ही रानी विशाल को सांत्वना दे रही होती है, वह उसे बताता है कि हीरो उनके साथ है और वह रानी से प्यार करता है। तब रानी ने विशाल को हीरो को यह बताने के लिए कहा कि वह उससे प्यार करती है। खन्ना का भूत अपने मृत शरीर से निकलता है और हीरो उसे मारता है। खन्ना को नरक में ले जाया जाता है और हीरो को स्वर्ग में ले जाया जाता है।
इसके बाद, रानी और विशाल ने शादी कर ली और पानी पर एक घर में अपनी शादी की रात और हनीमून मना रहे हैं। यह दिखाया गया है कि हीरो, अब देवदूत के रूप में स्वर्ग से खुशी से देख रहा है।
ब्रोमा हवाई अड्डा

यह एक प्रमुख हवाई अड्डा हैं |
नखोन रात्चासीमा प्रान्त

नामोत्पत्ति

"नखोन रात्चासीमा" संस्कृत से उत्पन्न हुआ है। "नखोन" थाई भाषा में "नगर" का रूप है जबकि "रात्चासीमा" की उत्पत्ति "राज+सीमा" से है। "सीमा" या "सेमा" खोरात पठार के इलाक़े में किसी क्षेत्र की परिधि पर लगाये गये धार्मिक रूप से पवित्र माने जाने वाले पत्थरों को कहते हैं।
2005 रोमानियन ओपन

पुरुष एकल

फ्लोरेंट सेर्रा ने  इगोर आन्द्रीव को 6–3, 6–4 से हराया।
दपोरिजो

भूगोल

दपोरिजो समुद्रतल से 600 मीटर की ऊँचाई पर सुबनसिरी नदी के किनारे बसा हुआ है। यह तीन ओर पहाड़ों से और चौथी ओर नदी से घिरा है।
जिगरवाला

संक्षेप

रणजीत सिंह अपनी पत्नी लक्ष्मी और छोटे भाई अमर के साथ एक छोटे से गांव में रहते हैं। गाँव का जमींदार धुरजन सिंह, रणजीत का उसकी नीतियों के खिलाफ बोलने पर नाराज है और उसे धमकी देता है। जब रणजीत पुलिस शिकायत दर्ज कराने जाता है, तो वह पुलिस स्टेशन में ही मारा जाता है। मरते हुए, वह अपनी पत्नी से अमर को बताने के लिए मना करता है कि उसे किसने मारा, क्योंकि अमर अपने प्रतिशोध में अपना मन खो देगा। सादे कपड़ों में पुलिस धुरजन को पकड़ती है और उसे दोषी करार देकर जेल में डाल दिया जाता है। जब वह जेल से लौटता है, तो उसे पता चलता है कि उसका बेटा जग्गा मारा गया है, और वह बदला लेने के लिए तैयार हो जाता है। जिस व्यक्ति की उसे तलाश है वह अमर ही है, रणजीत का भाई।
किशन महिपाल

आरंभिक दिन

किशन महिपाल का जन्म इन्द्रधारा गांव (बद्रीनाथ, उत्तराखंड) के एक भोटिया परिवार में हुआ है। उनके बचपन का नाम रमेश है। उनकी माँ श्रीमती जेट्ठी देवी एक गृहणी हैं और पिता स्व. श्री नारायण सिंह एक किसान थे। अपनी उच्च स्तरीय पढाई पूरी करने के बाद किशन ने M.Com Accounts से व M.A Economics से PG Collage Gopeshwar Chamoli से संपन्न की। वर्ष २००३ में वह PG Collage (j.c.) के स्टूडेन्ट लीडर भी रहे। किशन की बचपन से ही संगीत की और दिलचस्पी थी इसीलिए वो एनुअल फुन्कसेन व सांस्कृतिक प्रोग्राम्स में अपनी प्रस्तुतियां देते थे। ..

=एल्बम

ओ.. रे... सांगली, हो.... जिया, ऐ...जाणु ... रै, सुरिमा, सेमन्या बौजी जय नंदा नंदुला, घूघती २,
मेला राम वफ़ा

पं० मेला राम वफ़ा का जन्म सयुंक्त पंजाब के जिले सियालकोट से 22 किलोमीटर दूर गाँव दीपोके में 26 जनवरी 1895 को हुआ। इनके पिता का नाम पं. भगत राम था। वफ़ा साहिब की प्रारंभिक शिक्षा अपने ननिहाल किला सोबा सिंह में हुई। पसरूर के डिस्ट्रिक्ट बोर्ड हाई स्कूल से 10वीं पास की तथा इसी वर्ष उनकी शादी हो गई। 
वफ़ा साहिब ने अपना पहला शेर तब कहा जब वह 17 साल के थे तथा 8वीं कक्षा में पढ़ते थे। 1922 में वह पं. राम नारायण 'अरमान' दहलवी के शागिर्द हो गए जो दाग़ दहलवी के सीनियर शागिर्द थे। स्कूली जीवन में ही वफ़ा साहब हेडमास्टर की लिखी प्रार्थना में ग़लतियां निकाल देते थे तथा प्रार्थना सभा में ही जोर जोर से हँसने लगते, जिससे हेडमास्टर साहब बहुत नाराज़ होते लेकिन जब अच्छे शायरों ने वफ़ा साहिब को सही ठहराया तो हेडमास्टर साहब को अपनी ग़लती का एहसास हुआ।
वफ़ा साहिब बड़े देश भक्त थे उन्होंने आज़ादी की लड़ाई में भी हिस्सा लिया। वफ़ा साहिब को एक बाग़ी नज़्म 'ऐ फिरंगी' लिखने के लिए अंग्रेजी सरकार ने 2 साल क़ैद-ए-सख़्त की सज़ा सुनाई।
वफ़ा साहब ने बहुत से समाचार पत्रों का संपादन भी किया। वह एक बेहतरीन पत्रकार थे। सन् 1920 में लाला लाजपत राय ने उर्दू का दैनिक अख़बार "वंदे मातरम" की शुरुआत की जिसके एडिटोरियल टीम में वफ़ा साहिब को स्थान मिला। और 1922 में लाला लाजपत राय के जेल जाने के बाद वफ़ा साहिब को उन्होंने वंदे मातरम का संपादक नियुक्त किया गया। लेकिन 1923 में अख़बार की पालिसी को लेकर लाला जी से मतभेद हुआ और वफ़ा साहिब ने संपादक पद से इस्तीफा दे दिया। 1925 में मदन मोहन मालवीय ने दैनिक अख़बार "भीष्म" की शुरुआत की तथा वफ़ा साहिब इस में संपादक नियुक्त हुए। 1929 में भीष्म के बाद मालवीय जी के दूसरे अख़बार वीर भारत का संपादन भी वफ़ा साहिब ने ही किया।
वफ़ा साहिब की दो पुस्तकें प्रकाशित हुई  सोज़े-वतन(1941), संगे-मील (1959)। वफ़ा साहिब को पंजाब के भूतपूर्व मुख्यमंत्री सरदार प्रताप सिंह कैरों के द्वारा इन्हें "राज कवि" की उपाधि से नवाज़ा गया।
ज्वालामुखी

ज्वालामुखी पृथ्वी की सतह पर उपस्थित ऐसी दरार या मुख होता है जिससे पृथ्वी के भीतर का गर्म लावा, गैस, राख आदि बाहर आते हैं। वस्तुतः यह पृथ्वी की ऊपरी परत में एक विभंग (rupture) होता है जिसके द्वारा अन्दर के पदार्थ बाहर निकलते हैं। ज्वालामुखी द्वारा निःसृत इन पदार्थों के जमा हो जाने से निर्मित शंक्वाकार स्थलरूप को ज्वालामुखी पर्वत कहा जाता है। 
ज्वालामुखी का सम्बंध प्लेट विवर्तनिकी से है क्योंकि यह पाया गया है कि बहुधा ये प्लेटों की सीमाओं के सहारे पाए जाते हैं क्योंकि प्लेट सीमाएँ पृथ्वी की ऊपरी परत में विभंग उत्पन्न होने हेतु कमजोर स्थल उपलब्ध करा देती हैं। इसके अलावा कुछ अन्य स्थलों पर भी ज्वालामुखी पाए जाते हैं जिनकी उत्पत्ति मैंटल प्लूम से मानी जाती है और ऐसे स्थलों को हॉटस्पॉट की संज्ञा दी जाती है।
भू-आकृति विज्ञान में ज्वालामुखी को आकस्मिक घटना के रूप में देखा जाता है और पृथ्वी की सतह पर परिवर्तन लाने वाले बलों में इसे रचनात्मक बल के रूप में वर्गीकृत किया जाता है क्योंकि इनसे कई स्थलरूपों का निर्माण होता है। वहीं, दूसरी ओर पर्यावरण भूगोल इनका अध्ययन एक प्राकृतिक आपदा के रूप में करता है क्योंकि इससे पारितंत्र और जान-माल का नुकसान होता है।

सक्रियता के आधार पर

ज्वालामुखी

सक्रिय या जाग्रत ज्वालामुखी

भू-वैज्ञानिकों में सक्रियता को लेकर मतैक्य नहीं है लेकिन अगर कोई ज्वालामुखी वर्तमान में फट रहा हो, या उसके जल्द ही फटने की आशंका हो, या फिर उसमें गैस रिसने, धुआँ या लावा उगलने, या भूकम्प आने जैसे सक्रियता के चिह्न हों तो उसे सक्रिय माना जाता है।

मृत ज्वालामुखी

यह वे ज्वालामुखी होते हैं जिनके बारे में वैज्ञानिकों की अपेक्षा है कि वे फटेंगे नहीं। इनके बारे में यह अनुमान लगाया जाता है कि इनके अन्दर लावा व मैग्मा ख़त्म हो चुका है और अब इनमें उगलने की गर्मी व सामग्री बची ही नहीं है। अगर किसी ज्वालामुखी के कभी भी विस्फोटक प्रकार की सक्रियता की कोई भी घटना होने की स्मृति नहीं हो तो अक्सर उसे मृत समझा जाता है।

प्रसुप्त या सुप्त ज्वालामुखी

वैज्ञानिकों में मृत (extinct) और सुप्त (dormant) ज्वालामुखियों में अंतर बता पाना कठिन है, लेकिन अगर मानवीय स्मृति में कोई ज्वालामुखी कभी भी इतिहास में बहुत पहले फटा हो तो उसे सुप्त ही माना जाता है लेकिन मृत नहीं। बहुत से ऐसे ज्वालामुखी हैं जिन्हें फटने के बाद एक और विस्फोट के लिये दबाव बनाने में लाखों साल गुज़र जाते हैं - इन्हें उस दौरान सुप्त माना जाता है। मसलन तोबा ज्वालामुखी, जिसके विस्फोट में आज से लगभग ७०,००० वर्ष पूर्व भारतीय उपमहाद्वीप के सभी मानव मारे गये थे और पूरी मनुष्यजाति ही विलुप्ति की कगार पर आ पहुँची थी, हर ३,८०,००० वर्षों में पुनर्विस्फोट के लिये तौयार होता है।

दरारी उद्भेदन वाले ज्वालामुखी

इस प्रकार के उद्भेदन में लावा के साथ गैस की मात्रा कम होती है जिससे लावा दरारों में होकर ध्ररातल पर जमने लगता है। कभी-कभी अधिक मात्रा में लावा के जमा होने से मोटी परत बन जाती है जिसके फलस्वरूप लावा मैदान या लावा पठार बनते है। जैसे-1783 में आइसलैण्ड में एक 17 मील लम्बे दरार से होकर लावा का उदगार हुआ है। जिसका विस्तार 218 मील तक था। इसे आइसलैण्ड की जनसंख्या का 5वां भाग नष्ट हो गया। इस तरह के उदगार क्रिटैशियस युग में बड़े पैमाने पर हुए थे।
भारत में दक्कन का पठारी हिस्सा क्रीटेशस युग के एक दरारी उद्भेदन द्वारा निर्मित है और इस पर बेसाल्ट की चट्टानों के अपक्षय से काली रेगुर मिट्टी का निर्माण हुआ है।

ज्वालामुखी और जलवायु परिवर्तन

हाल ही में एक शोध में यह पाया गया है कि छोटे-छोटे ज्वालामुखी विस्फोटों के द्वारा वर्तमान जलवायु परिवर्तन की गति धीमी हो सकती है।
पी 7 न्यूज

पी 7 हिन्दी का एक ऑनलाइन समाचार पोर्टल है।।
जोधा अकबर (टीवी धारावाहिक)

निर्माण

इस धारावाहिक की निर्माता एकता कपूर इस धारावाहिक के लिए आशुतोष गोवरिकर के निर्देशन में सन् 2008 में बनी फ़िल्म जोधा अकबर से बहुत प्रभावित हुई थी। 
रजत टोकस, जो एकता कपूर के साथ धारावाहिक तेरे लिए में कार्य कर चुके हैं, उन्हें अकबर की मुख्य भूमिका के लिए चुन लिया गया।      
एकता कपूर ने बताया कि लगभग 7000 साक्षात्कार करने के बाद वे परिधि शर्मा को जोधा की मुख्य भूमिका के लिए चुन पाई। 
कार्यक्रम की शूटिंग मार्च के मध्य में विभिन्न क्षेत्रों में प्रारम्भ की गई।
देशभक्ति का गीत (राष्ट्रगान उत्तर कोरिया)

राष्ट्रगान के बोल (कोरियाई में)

प्रथम छ्न्द

아침은 빛나라, 이 강산

은금에 자원도 가득한

삼천리 아름다운 내 조국

반만년 오랜 력사에

찬란한 문화로 자라난

슬기론 인민의 이 영광

몸과 맘 다 바쳐 이 조선

길이 받드세
द्वितीय छन्द

백두산 기상을 다 안고

근로의 정신은 깃들어

진리로 뭉쳐진 억센 뜻

온 세계 앞서 나가리

솟는 힘 노도도 내밀어

인민의 뜻으로 선 나라

한없이 부강하는 이 조선

길이 빛내세

हिन्दी लिप्यन्तरण

आछीमुन पिन्नारा ई कांसान्

उन्गूमे चावॉन्दो कादुखान्

साम्छाँल्ली आरुम्दाऊन नै जोगूक्

पान्मान्न्यॉन ओरेन् यॉक्साए

छाल्लानान् मून्ह्वारो चारानान्

सुल्गीरोन् इन्मीन्-यी ई यॉं-वां

मोम्ग्वा माम्दा पाच्यॉई चोसॉन्

किरी पात्तुसे।
पैक्तूसान् किसाङुल् दा आन्को

कुँल्लोई चॉंशिनुन कित्तुरो

चिँल्लीरो मूंछ्यॉजिन् ऑक्सेन तुत्

ओन् सेग्ये आप्सो नागारी

सोन्नुन् हिम् नोदोदो नैमीरो

इन्मीन्-यी त्तुसुरो सोन् नारा

हानॉप्शी पुगांहानुन ई चोसॉन्

किरी पिन्नैसे।।

हिन्दी अनुवाद

प्रथम छन्द

सुबह की शान्ति, चमकते सूरज की यह धरती सोने, चान्दी से भरी है,

तीन हजार मील, लम्बे इतिहास से भरा पड़ा है।

मेरा सुन्दर देश।

बुद्धिमान लोगों के पुण्य ने

इस पाँच हज़ार वर्ष पुरानी संस्कृति को उत्पन्न किया।

आओ अपना शरीर और मन सौंपे

इस कोरिया को सदैव समर्थन देने के लिए।
द्वितीय छन्द

बाइक्डू पर्वत को गले लगाएं,

परिश्रम के उत्साह का घर,

दृढ़ इच्छा, सत्य से ओतप्रोत,

समस्त सन्सार में जाएंगे।

लोगों की इच्छाओं से स्थाप्ति यह देश,

गरजते तूफ़ानों का प्रबलता से सामना करता है।

आओ हम सदैव इस कोरिया को गौरान्वित करें,

असीमित रूप से धनी और शक्तिशाली।
गेंद छेड़छाड़

क्रिकेट के खेल में, गेंद छेड़छाड़ एक क्रिया है जिसमें कोई क्षेत्ररक्षक गैर कानूनी रूप से गेंद की अवस्था को बदल देता है। गेंद छेड़छाड़ की मुख्य प्रेरणा स्विंग गेंदबाजी को मदद करने के लिए गेंद की वायुगतिकी के साथ हस्तक्षेप करने की होती हैं।
रामपुर जिला

प्रशासन

इस जिले में 6 तेहसील है।
1-रामपुर सदर
2-शाहाबाद
3-बिलासपुर
4-मिलक
5-स्वार
6-टांडा (ये पहले स्वार तहसील का हिस्सा था, लेकिन इसे अब अलग तहसील बना दिया गया है)
क्षोभ

क्षोभ संस्कृत/हिंदी भाषा का एक शब्द है जिस का मूल अर्थ होता है स्थिरता या एकसमान गति में असम्यक् अनियमितता उत्पन्न होना। खलबली। यह अपने मूल अर्थ के विस्तार में मानव मन में उत्पन्न पश्चाताप तथा भय और क्रोध मिश्रित व्याकुलता को भी प्रकट करता है।
यशोवर्मन् द्वितीय

यशोवर्मन्‌ द्वितीय (ख्मेर: យសោវរ្ម័នទី២) 1160 से 1166 तक कमेर साम्राज्य का शासक था। वह सूर्यवर्मन् द्वितीय का उत्तराधिकारी था।
यशोवर्मन्‌ द्वितीय १२वीं शताब्दी के मध्य में हुआ था। उसके समय में भरतराहु संबुद्धि नामके व्यक्ति के विद्रोह ने भीषण रूप लिया किंतु श्रींद्रकूमार ने जो जयवर्मन्‌ सप्तम का पुत्र था उसे दबा दिया। राज्य की शक्ति फिर भी इतनी संगठित थी कि यशोवर्मन्‌ ने श्रींद्रकुमार के नेतृत्व में तो सफलता मिली किंतु श्रींद्रकुमार को विफल होकर लौटना पड़ा। यशोवर्मन्‌ का दूसरा अभियान श्रींद्रकुमार के पिता जयवर्मन्‌श् के आरम्भ हुआ। किंतु इसी बीच ११६४ ई० में त्रिभुवनादित्य नाम के व्यक्ति ने विद्रोह कर यशेवर्मन्‌ का वध किया और सिंहासन पर अधिकार कर लिया।
संपत पाल

संपत पाल देवी (जन्म:1960) एक सामाजिक कार्यकर्ता तथा गुलाबी गैंग नामक संस्था की संस्थापक है।
संयुक्त राष्ट्र जनसंख्या कोष

संयुक्त राष्ट्र जनसंख्या कोष (United Nations Population Fund) संयुक्त राष्ट्र संघ की एक संस्था है। इसका कार्य महिला, पुरुष और बच्चे के अधिकार, स्वास्थ्य और समान अवसर के आनन्दमय जीवन को बढ़ावा देना है।
कुलदीप सिंह चांदपुरी

प्रारंभिक जीवन

कुलदीप सिंह का जन्म गुर्जर परिवार में         अविभाजित भारत के पंजाब क्षेत्र में मांटगोमेरी में 22 नवंबर 1940 को हुआ था। उसके बाद उनका परिवार तो उनके पैतृक गांव चांदपुर रुरकी चला आया जो बलचौर में है। वे एनसीसी के सक्रिय सदस्य थे और जब उन्होने 1962 में होशियारपुर गवर्नमेंट कॉलेज से स्नातक की उपाधि प्राप्त की तब एनसीसी की परीक्षा भी उत्तीर्ण की थी। कुलदीप सिंह भारतीय सेना में सेवा देने वाले अपने परिवार के तीसरी पीढ़ी के सैन्य अधिकार हैं। उनके दोनों चाचा भारतीय वायुसेना में पाइलॉट ऑफिसर थे। कुलदीप सिंह अपने माता-पिता की अकेली सन्तान हैं।

करियर

कुलदीप सिंह सन् 1962 में भारतीय सेना में भर्ती हुए थे। उन्होने ऑफिसर्स ट्रेनिंग एकेदमी, चेन्नै से कमीशन प्राप्त किया और पंजाब रेजिमेन्ट की २३वीं बटालियन में प्रविष्ट हुए। उन्होंने 1965 के युद्ध में भाग लिया जहाँ वे पश्चिमी सेक्टर में तैनात थे। युद्ध के उपरान्त उन्होने एक साल के लिए संयुक्त राष्ट्र के आपातकालीन बल को अपनी सेवाएँ दी और ( UNEF ) गाजा (मिस्र) में कार्यरत रहे।  दो बार वे महू (मध्य प्रदेश) के प्रतिष्ठित इन्फैंट्री स्कूल में इन्स्ट्रक्टर भी रहे।
रेहाना खातुन

रेहाना खातुन को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे दि‍ल्‍ली राज्य से हैं।
ब्रायन श्मिट

अमेरिकी मूल के ऑस्ट्रेलियाई भौतिकी वैज्ञानिक जिन्हें वर्ष २०११ में नोबेल पुरस्कार से सम्मानित किया गया।
नरतुरंग तारामंडल

अन्य भाषाओं में

अंग्रेज़ी में नरतुरंग तारामंडल को "सॅन्टौरस कॉन्स्टॅलेशन" (Centaurus constellation) कहा जाता है।
गोमती एक्स्प्रेस

रूटिंग

12419/20 लखनऊ-नई दिल्ली गोमती एक्सप्रेस लखनऊ एन.आर से शुरू होकर कानपुर सेंट्रल, पनकी, इटावा, टुंडला जंक्शन, खुर्जा जंक्शन, गाजियाबाद से नई दिल्ली तक चलती हैं।

सेवा

12419 लखनऊ नई दिल्ली गोमती एक्सप्रेस 8 घंटे 35 मिनट (59.77 किमी / घंटा) में ५१३ किलोमीटर की दूरी को पूरा करती हैं और 12420 नई दिल्ली लखनऊ गोमती एक्सप्रेस के रूप में 8 घंटे 55 मिनट (57.53 किमी/घंटा) में 513 किलोमीटर की दूरी को पूरा करती हैं।
ट्रेन की औसत से ऊपर 55 किमी / घंटा (34 मील प्रति घंटा) से ऊपर है, अत भारतीय रेलवे के नियमों के अनुसार, इसके किराया में सुपरफास्ट का सरचार्ज भी शामिल है।
2011 इंडियन प्रीमियर लीग

खिलाड़ियों की नीलामी

खिलाड़ी की नीलामी 8 और 9 जनवरी 2011 को बैंगलोर के आईटीसी रॉयल गार्डेनिया में हुई थी। रिचर्ड मैडले नीलामीकर्ता थे। नीलामी में कुल 350 खिलाड़ी (416 खिलाड़ियों में से कम कर दिया) थे। नीलामी में शामिल प्रत्येक खिलाड़ी की कीमत 20,000 से 400,000 डॉलर के बीच सुरक्षित रखा गया था।

दल और उनकी स्थिति

पुणे और कोच्चि लीग के लिए नए हैं। इन दलों के लिए नीलामी चेन्नई में 22 मार्च 2010 को हुई थी। इन दो दलों की बोली 3,235 करोड़ रुपये में लगी जो 24 जनवरी 2008 को हुई सभी आठ दलों की नीलामी की कुल रकम 2,852 करोड़ रुपये से ज्यादा थी।
राजस्थान रॉयल्स और किंग्स XI पंजाब को मालिकाना बदलाव की सूचना नहीं देने की वजह से सामयिक तौर पर निकाल दिया गया था। हाई कोर्ट के हस्तक्षेप के बाद दोनों दलों को दोबारा शामिल किया गया। जब बीसीसीआई ने इन कंपनियों के निगमन की मांग की तो इनके मालिक कई कानूनी संस्थाओं में बंट गए। बीसीसीआई द्वारा टूर्नामेंट के नियमों के तहत मालिकाना मामले को हरी झंडी दिखाए जाने से पहले इसी कारण से कोच्चि दल भी बाहर होने के कगार पर था।
भगवत मुदित

भगवत मुदित के पिता माधव मुदित चैतन्य संप्रदाय के भक्त सुकवि तथा आगरा के निवासी थे। इनका समय सं. 1630 तथा सं. 1720 वि. के मध्य में था। यह आगरा में शुजाअ के दीवान थे और वहाँ से विरक्त होकर वृंदावन में आ बसे थे। इन्हें हित संप्रदाय के भक्तों का भी सत्संग प्राप्त था और इन्होंने इस संप्रदाय के 35 भक्तों का चरित्र रसिक अनन्यमाल में ग्रंथित किया है। प्रबोधानंद सरस्वती के अनेक वृंदावन शतकों में से एक का इन्होंने पद्यानुवाद किया है, जो सं. 1707 की रचना है। इनके दो सौ सात स्फुट पद अब तक मिले हैं। यह भी चैतन्य संप्रदाय के राधारमणी वैष्णव थे।
विद्युतग्राही (रेल)

विद्युतग्राही या पेंटोग्राफ (अंग्रेजी: Pantograph), किसी रेलगाड़ी या ट्राम की छत पर स्थापित एक उपस्कर है, जिसका कार्य ऊपरी पारेषण लाइन से संपर्क के द्वारा बिजली ग्रहण करना है। आम तौर पर एक ही तार का प्रयोग किया जाता है जबकि लौटती विद्युतधारा रेलपथ (पटरी) के माध्यम से बहती है। इसमें 2000 से 3000 ऐम्पियर तक की धारा प्रवाहित की जा सकती है।

भारत में विद्युतग्राही

भारतीय रेल द्विभुज विद्युतग्राही का उपयोग करती है।
मार्जिनल स्टेंडिंग फैसिलिटी(MSF)

मार्जिनल स्टेंडिंग फैसिलिटी(MSF) वह न्यूनतम दर है जिस पर बैंक अपने ग्राहकों को व्याज पर ऋण देती है।
बाश्गल नदी

बाश्गल नदी (दरी फ़ारसी: دریا باشگل, दरिया-ए-बाश्गल​; अंग्रेज़ी: Bashgal River; पश्तो: लंड​ई सींद) पूर्वोत्तरी अफ़्ग़ानिस्तान के नूरिस्तान प्रान्त में बाश्गल वादी में बहने वाली एक नदी है। यह हिन्दू-कुश पर्वतों की दक्षिणी ढलानों से शुरू होकर दक्षिण और दक्षिण-पश्चिमी दिशा में बहती है। बाश्गल कुनर नदी की एक सहायक नदी है और कुनर वादी में अरुंदु (अरनाव​ई) और चिगर-सराई की बस्तियों के पास चित्राल नदी से संगम करती है जिसके बाद यह मिली-जुली नदी 'कुनर' कहलाती है।
२८५५ ईसा पूर्व

२८५५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८५५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
रघुनाथ अनंत माशेलकर

रघुनाथ अनंत माशेलकर  एक भारतीय वैज्ञानिक हैं जो कि दिल्ली राज्य से हैं। इन्हें सन् २००० में भारत सरकार ने विज्ञान एवं अभियांत्रिकी क्षेत्र में पद्म भूषण  तथा 2014 में पद्म विभूषण से सम्मानित किया गया। इससे पहले वे विज्ञान के प्रतिष्ठित शांति स्वरूप भटनागर पुरस्कार भी प्राप्त कर चुके हैं।
आइस स्लेज रेसिंग

आइस स्लेज रेसिंग एक पैरालंपिक खेल है जहां प्रतियोगी हल्के स्लेज का इस्तेमाल करते हैं और दो खम्भो के सहारे खुद को धकेलते है। स्लेज रेसिंग स्पीड स्केटिंग का पैरालंपिक संस्करण है। यह 400 मीटर (1,300 फीट) परिधि वाले स्पीड स्केटिंग रिंक में खेला जाता है। यह 1980-1988 और 1994-1998 के बीच एक पैरालंपिक खेल था। यह खेल 100 मीटर, 500 मीटर, 700 मीटर, 1000 मीटर और 1,500 मीटर दूरी पर खेला जाता है।
अम्दो

अम्दो (तिब्बती: ཨ༌མདོ, अंग्रेज़ी: Amdo) तिब्बत के तीन पारम्परिक प्रान्तों में से एक है, जिन्हे तिब्बती भाषा में तिब्बत के तीन 'चोलका' कहा जाता है। अन्य दो प्रान्त खम और इउ-त्संग हैं। यह क्षेत्र माचू नदी (पीली नदी) से लेकर द्रीचू नदी (यांग्त्से नदी) तक विस्तृत है। १४वें दलाई लामा का जन्म अम्दो क्षेत्र में ही हुआ था। यह इलाक़ा कई महत्वपूर्ण लामाओं (तिब्बती बौद्ध भिक्षुक नेताओं) की मातृभूमि रहा है और इसने तिब्बत के सांस्कृतिक व धार्मिक विकास में गहरी भूमिका अदा की है। तिब्बत पर जनवादी गणतंत्र चीन का क़ब्ज़ा होने के बाद उसकी सरकार ने तिब्बत का प्रशासनिक विभाजन कर दिया और अम्दो का भूक्षेत्र अब चिंगहई और कुछ हद तक गान्सू प्रान्तों में सम्मिलित है।
याक

परिचय

याक अंग्युलेटा (Ungulata) गण के बोविडी (Bovidae) कुल का शाकाहारी स्तनपोषी जीव है, जिसका निवास तिब्बत के ऊँचे पठार हैं। यह एक प्रकार की गाय जाति का जंगली पशु है, जिसकी कुछ जातियाँ तो पालतू कर ली गई हैं, लेकिन कुछ अभी तक जंगली अवस्था में ही जंगलों में रहती हैं। भारत में यह उत्तरी लद्दाख के आसपास १५-२० हजार फुट की ऊँचाई पर पाया जाता है। भारत और तिब्बत के बीच सामान ढोने और सवारी के काम में ये ही जानवर आते हैं।
चमरी को सुरागाय और याक भी कहा जाता है, जिसमें बड़ा याक कद में सबसे बड़ा होता है। याक का कंधा ऊँचा, पीठ चौरस, पैर छोटे और गठीले होते हैं। इसकी पीठ और शरीर की बगल के बाल छोटे रहते हैं, लेकिन सीने के निचले और पैर के ऊपरी हिस्से पर के बाल लंबे होते हैं। इसकी दुम काफी घनी, गोल और झबरी रहती है, जो चमर बनाने के काम आती है।
चमरी की जंगली जाति काले रंग की होती है, लेकिन पालतू याक काले, सफेद और चितकबरे भी होते हैं। इनके थूथन के पास का कुछ हिस्सा सफेद रहता है और पुराने हो जाने पर नरों की पीठ का कुछ भाग ललछौंह हो जाता है।
याक पालतू गाय बैल से बड़े नहीं होते, लेकिन ऊँचे कंधे तथा बड़े बालों के कारण ये उनसे अधिक रोबीले दिखाई पड़ते हैं। जंगली याक, जो पालतू याकों से बड़े होते हैं, छह फुट ऊँचे और लगभग सात फुट लंबे होते हैं। मादा नर से कुछ छोटी होती है।
याक वैसे तो सीधे और डरपोक जानवर हैं, लेकिन घायल होने पर बहुत भंयकर हमला करते हैं। इनका मुख्य भोजन घास पात है। ये पानी बहुत पीते हैं और जाड़ों में बरफ खा खाकर अपनी प्यास बुझाते रहते हैं।
याक तिब्बत के निवासियों के लिये बहुत ही उपयोगी जीव है। वहाँ के लोग इसका दूध और मांस तो खाते ही हैं, साथ ही साथ ये इस पर सवारी भी करते हैं और सामान ढोने में भी इसका उपयोग करते हैं।
याक की मादा 257 और 270 दिनों पर एक बच्चे को जन्म देती है। मादा जन्म देने के लिए एक सुनसान जगह ढूँढती है, लेकिन बछड़ा जन्म के दस मिनट के भीतर चलने में सक्षम होता है और दोनों जल्द ही झुंड में पुन: शामिल हो जाते है।